चौरासी मंदिर

चौरासी मंदिर (Chaurasi Temple) हिमाचल प्रदेश के चम्बा ज़िले के भरमौर शहर के बीच स्थित एक हिन्दू धार्मिक स्थल है। यह लगभग 1400 वर्ष पुराना है। इसमें एक केन्द्र की परिमिति पर शिवलिंग पर आधारित चौरासी मंदिर बने हुए हैं जिनके कारण इसका नाम पड़ा। इनके बीच पारम्परिक उत्तर भारतीय शिखर वास्तुशैली में बना मणिमहेश मंदिर है। चौरासी मंदिर भरमौर का एक महत्वपूर्ण धार्मिक और सांस्कृतिक केन्द्र है।"Guide to Trekking in Himachal: Over 65 Treks and 100 Destinations," Minakshi Chaudhry, Indus Publishing, 2003, ISBN 9788173871498"The Human Landscape, Geeti Sen, Ashis Banerjee, Orient Blackswan, 2001, ISBN 9788125020455

माना जाता है कि भरमौर के राजा सहिल वर्मन ने मंदिर का निर्मान 84 सिद्धकों के नाम पर करवाया था। यह योगीजन कुरुक्षेत्र से आए थे और मणिमहेश झील व मणिमहेश कैलाश पर्वत के दर्शन के लिए जा रहे थे। रास्ते में वे भरमौर में रुके और वहाँ साधना करी। उन्होंने निःसंतान राजा को दस पुत्रों और एक पुत्रि का वरदान दिया। आस्था है कि मणिमहेश झील का तीर्थ इस मंदिर के दर्शन करे बिना पूरा नहीं होता। यह मंदिर शिव और शक्ति को समर्पित है।

 इन्हें भी देखें 
 मणिमहेश झील
 भरमौर
 चम्बा ज़िला

 सन्दर्भ 

श्रेणी:चंबा ज़िला
श्रेणी:हिमाचल प्रदेश में हिन्दू मंदिर